L’alcalde de Sagunt i el regidor de Cultura i Educació es reuneixen amb el secretari autonòmic de Cultura
05 de novembre 2015

![Imagen 1](/media/cqsd0eie/95-albert-girona.jpg)![Imagen 2](/media/biypa1g1/95-francesc-fernandez.jpg)

 ![](/media/uaiccwtt/95-centro-recepcion.jpg)  
​

L’alcalde de Sagunt, Francesc Fernàndez, i el regidor de Cultura i Educació, José Manuel Tarazona, s’han reunit hui amb el secretari autonòmic de Cultura, Albert Girona, per a tractar temes d’agenda relacionats amb els pressupostos del 2016. Segons l’alcalde, **“és necessari i urgent que la conselleria de Cultura assumisca la seua responsabilitat en temes que són de la seua competència i afecten el patrimoni saguntí, com és el cas del Centre de Recepció de Visitants del Castell, l’adeqüació per a l’ús social del Teatre Romà o la situació de la Fundació del Patrimoni Industrial o la propietat de la Nau Industrial, entre altres”.**

Francesc Fernàndez ha fet incidència en la necessitat urgent de finalitzar les obres d’adeqüació per a obrir a l’ús públic el Centre de Recepció de Visitants del Castell perquè es tracta d’una obra que porta quatre anys paralitzada. A més, l’alcalde de Sagunt ha demanat al secretari autonòmic de Cultura l’adeqüació de les instal.lacions del Teatre Romà, com és el sistema elèctric o els camerins,  per a potenciar el seu ús social, **“ja que es tracta d’un antic compromís de la conselleria de Cultura que encara no s’ha complit”.**

Tant Francesc Fernàndez com José Manuel Tarazona han manifestat la bona disposició de la conselleria de Cultura i han valorat molt positivament l’entrevista amb Albert Girona, a pesar de les limitacions pressupostàries actuals de la conselleria.

D’altra banda, el regidor de Cultura i Educació, José Manuel Tarazona, ha anunciat que l’Ajuntament de Sagunt signarà un conveni amb la conselleria de Cultura que permetrà potenciar l’ús del Teatre Roma per part del consistori i facilitarà la seua participació en la programació del festival Sagunt a Escena. **“El nostre compromís** –ha assenyalat el regidor de Cultura- **és impulsar decididament el festival Sagunt a Escena, com ja hem fet este estiu amb el Sagunt a Escena Creix. Volem dotar-lo d’una personalitat pròpia i millorar la seua oferta teatral i, alhora, que ens permeta tindre una programació variada i de qualitat oberta als nostres grups i col.lectius culturals”.**

Per a Francesc Fernàndez, **“la recuperació i posada en valor del patrimoni cultural de Sagunt i el del Port de Sagunt és un objectiu primordial per a l’Equip de Govern actual de l’Ajuntament. Volem que la ciutat siga un referent cultural fins i tot de caràcter internacional”.**

![](/es-va/Actualidad/PublishingImages/Setembre 2015/Nave.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-i-el-regidor-de-cultura-i-educacio-es-reuneixen-amb-el-secretari-autonomic-de-cultura/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-i-el-regidor-de-cultura-i-educacio-es-reuneixen-amb-el-secretari-autonomic-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-i-el-regidor-de-cultura-i-educacio-es-reuneixen-amb-el-secretari-autonomic-de-cultura/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-i-el-regidor-de-cultura-i-educacio-es-reuneixen-amb-el-secretari-autonomic-de-cultura/)